Fastsættelse af salær til beskikket advokat.
Ret: Retten i Roskilde (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Den 23. december 2011 kl. 12:00 blev retten sat i Retssal A af Dommer.

Der blev foretaget i ikke offentligt retsmøde
sag nr. BS 1A-2055/2009:

Sagsøger
Adresse 1,
4600 Køge
mod
Sagsøgte
Adresse 2
By

Ingen indkaldt eller mødt.

Der fremlagdes skrivelse af 13. december 2011 fra den for sagsøger beskik-
kede advokat, advokat Kirsten Lund Jørgensen, med anmodning om salær.

Det fremgår af skrivelsen, at advokaten anmoder om et salær på 72.000 kr.
ex. moms, og det fremgår af en vedlagt tidsrapport, at advokaten har an-vendt
39½ time på sagen, og sekretæren har anvendt 14 timer på sagen.

Retten tillagde advokat Kirsten Lund Jørgensen et salær på 50.000 kr. med
tillæg af moms. Salæret afholdes af statskassen.

Retten har herved lagt til grund, at sagen har været særdeles tidkrævende, at
der har været afholdt retsmøder svarende til 3 sædvanlige hoveforhandlin-
ger, samt et telefonmøde, og at der har været foretaget en børnesagkyndig
undersøgelse. Retten finder derfor, at det tilkendte salær modsvarer, hvad der
med rimelighed bør være anvendt af tid på sagen, herunder møder med
klienten og udarbejdelse af processkrifter. Retten finder ikke anledning eller
hjemmel til særskilt at honorere sekretærbistand.

Retten hævet.

Dommer